Diari Oficial de la Generalitat Valenciana


Sumari del DOGV 7881, del 26-09-2016 (2016/7392)

RESOLUCIÓ de 15 de setembre de 2016, de la Conselleria d'Hisenda i Model Econòmic, per la qual s'autoritzen modificacions en l'annex de transferències i subvencions corrents del programa 134.10, Cooperació Internacional al Desenvolupament, de la Conselleria de Transparència, Responsabilitat Social, Participació i Cooperació, per a la inclusió d'una línia de subvenció de concessió directa finançada mitjançant la minoració en la dotació de la línia de concurrència competitiva S8054, per import de 200.000 euros.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7881

Data del DOGV
:   26-09-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7392


Data del document
:   15-09-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 15 de setembre de 2016, de la Conselleria d'Hisenda i Model Econòmic, per la qual s'autoritzen modificacions en l'annex de transferències i subvencions corrents del programa 134.10, Cooperació Internacional al Desenvolupament, de la Conselleria de Transparència, Responsabilitat Social, Participació i Cooperació, per a la inclusió d'una línia de subvenció de concessió directa finançada mitjançant la minoració en la dotació de la línia de concurrència competitiva S8054, per import de 200.000 euros. [2016/7392]  
  
  
La Conselleria de Transparència, Responsabilitat Social, Participació i Cooperació, davant de la situació d'emergència sorgida en la República d'Equador pel sisme de magnitud 7,8 que va patir el passat mes d'abril i, a fi de col·laborar en projectes que garantisquen l'atenció integral de qualitat a la població afectada, ha considerat oportú la concessió d'ajudes directes per a realitzar actuacions d'emergència en els territoris afectats.  
Donant-se les circumstàncies previstes en l'article 168.1.c de la Llei 1/2015, d'Hisenda Pública, del Sector Públic Instrumental i de Subvencions i d'acord amb el que es preveu en el mateix, es va tramitar i aprovar el Decret 99/2016, del Consell, pel qual es van aprovar les bases reguladores per a la concessió directa, amb caràcter excepcional i per raons humanitàries de les esmentades ajudes, per import total de 200.000 euros, així com les entitats i projectes destinataris de les ajudes. En l'esmentat decret, en l'article seté s'estableix al seu torn que, després de la seua aprovació es crearà, mitjançant modificació pressupostària, la corresponent línia de subvenció en l'annex de transferències i subvencions corrents del programa 134.10, Cooperació Internacional al Desenvolupament, dotada amb 200.000 euros, que es finançarà transferint disponibilitats de la línia de concurrència competitiva S8054, «Subvencions per a l'atenció d'emergències davant de fenòmens naturals o catàstrofes humanitàries», del mateix capítol i programa,  
Per a fer complir el citat Decret 99/2016, del Consell, i d'acord amb el que preveu els articles 18 i 20 de la Llei 11/2015 de Pressupostos de la Generalitat per a l'exercici 2016, aquesta Conselleria d'Hisenda i Model Econòmic adopta la següent resolució:  
  
Primer i únic  
S'autoritzen les següents modificacions en l'annex de transferències i subvencions corrents del programa 134.10, Cooperació Internacional al Desenvolupament:  
1) Minorar la dotació de la línia de concurrència competitiva S8054, d'acord amb el detall següent:  
  
  
2) La inclusió d'una nova línia de subvenció amb les dades descriptives que es detallen a continuació:  
  
  
Codi: S8312  
 Denominació: crisi humanitària terratrémol equador  
Import 200.000,00 Beneficiaris previstos: annex adjunt  
Regulació:  
concessió directa art. 168.1.c Llei 1/2015, de 6 de febrer.  
  
 Descripció i finalitat: concessió directa d'ajudes per a realitzar actuacions d'emergència en la república d'equador a fi de garantir l'atenció integral de qualitat a la població afectada pel sisme (kits d'higiene, aliments i abastiment d'aigües)  
 Aportació Generalitat 200.000,00  
  
  
  
Beneficiaris línia   
S8312 Projecte Import  
Fundació UNICEF - Comité Espanyol Acció humanitària per a atendre la població afectada pel terratrémol a Equador 50.000,00  
Fundació Save the Children Ajuda d'emergència per als xiquets, xiquetes i adolescents i les seues famílies pel terratrémol a la província de Manabí, Equador 50.000,00  
Fundació Acció Contra La Fam Resposta ràpida en nutrició i suport psicosocial per als més vulnerables entre els afectats pel terratrémol d'Equador 50.000,00  
Fundació Aliança pels Drets, la Igualtat i la Solidaritat Internacional Suport psicosocial i reducció de la violència de gènere i violència sexual en població afectada pel terratrémol d'Equador en les localitats de Portoviejo i Canoa. 50.000,00  
Total 200.000,00  
  
  
  
València, 15 de setembre de 2016.- El conseller d'Hisenda i Model Econòmic: Vicent Soler i Marco.